D. W. Morgan (dramodydd)

Dramodydd, llenor, gweindog crefyddol ac enillydd Tlws y Ddrama yn Eisteddfod Genedlaethol Cymru Hen Golwyn 1941 oedd y Parch. D. W. Morgan (Awst 1877 – 16 Tachwedd 1957) neu David William Morgan, yn ôl ei enw bedydd.

 Gyrfa 
Cafodd ei eni yn Aberdyfi, yn fab i'r Capden James Morgan (1839 – 1901) ac Ann Davies (1833 – 1916).

Graddiodd o Brifysgol Aberystwyth, cyn astudio Diwinyddiaeth yng Ngholeg Diwinyddol Y Bala.

Priododd Margaret Ellen Jones (1876 – 1960) o Lanbedr, Meirionydd ar y 1 Gorffennaf 1910. Ganwyd iddynt 2 o blant, Hawys Morgan (1911 – 1972) a'r [Parch] Gerallt Morgan (1912 – 1995).

Cychwynodd ei yrfa yn y weinidogaeth gyda'r Methodistiaid Calfinaidd ym Mwcle, Everton - Lerpwl, Abertyleri a Lewisham. Ym 1917, ymunodd ag Eglwysi Presbyteraidd Lloegr.

Cyn 1938, bu'n weinidog Presbyteraidd ar eglwys Saesneg ym Mwcle am nifer o flynyddoedd. Wedi hynny, bu'n gwasanaethu yn Eglwys St. Andrew's, Penbedw rhwng 1938 hyd 1946. Ymddeolodd wedi 43 mlynedd yn y weinidogaeth.

Addaswyd ei ddrama Ein Tywysog Olaf (1939) i'w darlledu ar Radio'r BBC ym 1947 o dan yr enw newydd "My Stars Shine Darkly"

Ym 1942, enillodd hanner y wobr ariannol am ddrama 3 Act Gymraeg yn ystod "Wythnos Ddrama Ferndale".

Bu farw yn ei gartref ym Mhenbedw ar y 16 Tachwedd 1957 yn 80 oed.

 Gwaith 
 Ein Tywysog Olaf neu Llywelyn ein Llyw Olaf (1939) - drama - llwyfannwyd yn Eisteddfod Genedlaethol Cymru Dinbych 1939
 Addunedau (1941)
 My Stars Shine Darkly (1947)
 Brief Glory (1948)

Cyfeiriadau

Categori:Dramodwyr Cymraeg
Categori:Genedigaethau 1877
Categori:Llenorion Cymraeg
Categori:Llenorion yr 20fed ganrif o Gymru
Categori:Marwolaethau 1957
Categori:Pobl o Aberdyfi